অনুসন্ধানে জানা যায়, স্থানীয় বিএনপির প্রভাবশালী নেতা মতিউর রহমান চুনুসহ একটি সংঘবদ্ধ চক্র উপজেলার প্রত্যন্ত অঞ্চলসহ শহরে ইয়াবা ব্যবসার নেটওয়ার্ক স্থাপন করে গোপনে চালিয়ে যাচ্ছে এই ব্যবসা। একাধিক সূত্রে জানা যায়, স্থানীয় পুলিশ প্রশাসনকে ম্যানেজ করেই এসব ব্যবসা চালানো হয়। পুলিশের সাথে যখন লেনদেনে সমস্যা দেখা দেয় তখন শুরু হয় লোক দেখানো অভিযান ও ধড়পাকড়। নাম প্রকাশে অনিচ্ছুক একাধিক সিএনজি চালক জানিয়েছে এসব তথ্য। তারা আরো জানান, মতিউর রহমান চুনু উপজেলা সিএনজি শ্রমিক ইউনিয়ন (২৩৫৯) এর দীর্ঘদিনের সভাপতি হওয়ার সুবাদে অনেক সিএনজি চালককে কৌশলে এই ব্যবসায় নিয়োগ দিয়েছেন। অনেক সিএনজি চালককে পুলিশ গ্রেফতার করলেও রহস্যজনক কারনে মতিউর রহমান চুনু রয়েগেছেন ধরা ছোয়ার বাইরে। এছাড়াও এই ব্যবসায় জড়িত রয়েছেন স্থানীয় অনেক প্রভাবশালী লোক। এদিকে গত ২১ ফেব্রুয়ারী বিএনপি নেতা ইয়াবা সম্রাট মতিউর রহমান চুনুর ছোট ভাই সুমেল আহমদকে ২০০ পিস ইয়াবা ট্যাবলেটসহ গ্রেফতার করে পুলিশ। পাশাপাশি জুড়ী উপজেলার বিভিন্ন এলাকা থেকে ইয়াবা সেবন, বিক্রি ও বহনের সময় নারীসহ অন্তত ১০ যুবক-যুবতি পুলিশ ও মাদকদ্রব্য নিয়ন্ত্রণ অধিদফতরের কর্মকর্তাদের হাতে গ্রেফতার হয়েছে। তবুও বন্ধ হচ্ছে না অবৈধ ইয়াবা ব্যবসা। বিপথগামী হচ্ছে ভদ্র ঘরের স্কুল-কলেজ পড়–য়া ছেলে মেয়েরা। এলাকাবাসীর অভিমত, একাধিক মামলার আসামী থাকার পরও মতিউর রহমান চুনু অনেকটা প্রকাশ্যে চালিয়ে যাচ্ছে তার ইয়াবা ব্যবসা। এক সময়ের জামায়াতের রুকন বর্তমানে বিএনপির প্রভাবশালী নেতা ইয়াবা সম্রাট মতিউর রহমান চুনুকে আটক করা হলেই বন্ধ হতে পারে এই ইয়াবা ব্যবসা।